54 ARISTOTELIS 
ea, quemadmodum et homo, in anteriore parte si¬ 
tum obtinent. Habent cerebrum omnia, quae san¬ 
guinem habent: adhaec mollusca: ceterum homini 
pro eius magnitudine in est maximum et humidis- 
simum. Duabus autem membranis continetur, al¬ 
tera validiore, quae circum os est, altera minus 
valida, quae ipsum ambit. Bipartitum omnibus 
cerebrum est; eique postremum adiunctum id, 
quod cerebellum appellant, cum tactu tum aspe¬ 
ctu diuersam formam habens. Capitis postrema 
pars omnibus inanis, et caua pro cuiusque magni- 
3 tudine. Nam quaecunque rotunda facie sunt, iis 
caput sane magnum, verum facies pusilla subest: 
quae vero maxillas praelongas habent, horum ca¬ 
put paruum est; quale iumentis omnibus. Exan¬ 
gue omnibus cerebrum est, ac ne vllam quidem in 
se venam habet: tum autem suapte natura ad ta¬ 
ctum frigidum. Habet autem in medio pusillum 
cauurn quoddam, paucis exceptis animalibus. Est 
autem, qua amicitur cerebrum, membrana venosa, 
cutis specie. Super cerebrum tenuissima atque in¬ 
firmissima capitis pars, os est, qui vertex dicitur. 
4 Tres meatus ab oculo ferunt: eorum minimus, qui 
proxime nasum est, ad cerebrum: reliqui duo ma¬ 
ximus et minimus ad cerebellum. Ac maximi qui- 
V. 
dem aequali inter se distant spatio, neque coeunt: 
